Ordin nr. 193 din 30/04/2002

privind reactualizarea delimitării fondului cinegetic al României în fonduri de vânătoare

Publicat in Monitorul Oficial, Partea I nr. 317 din 14/05/2002

 Ministrul agriculturii, alimentaţiei şi pădurilor,

 având în vedere prevederile art. 3 şi ale art. 46 din Legea fondului cinegetic şi a protecţiei vânatului nr. 103/1996, cu modificările şi completările ulterioare,

 în temeiul prevederilor art. 9 alin. (6) din Hotărârea Guvernului nr. 362/2002 privind organizarea şi funcţionarea Ministerului Agriculturii, Alimentaţiei şi Pădurilor,

 emite următorul ordin:

 Art. 1. - Se aprobă reactualizarea delimitării fondului cinegetic al României în fonduri de vânătoare, ca urmare a lucrării de revizuire a rearondării teritoriului României în fonduri de vânătoare, potrivit anexelor nr. 1-5 la prezentul ordin, după cum urmează:

 a) anexa nr. 1 - centralizatorul fondurilor de vânătoare la nivel de ţară;

 b) anexa nr. 2 - centralizatoarele fondurilor de vânătoare la nivel de judeţ;

 c) anexa nr. 3 - schiţele fondurilor de vânătoare împreună cu descrierea detaliată a limitelor fondurilor de vânătoare;

 d) anexa nr. 4 - hărţile fondurilor de vânătoare la nivel de judeţ;

 e) anexa nr. 5 - harta fondurilor de vânătoare la nivel de ţară.

 Art. 2. - (1) Inspectoratele teritoriale de regim silvic şi cinegetic împreună cu gestionarii fondurilor de vânătoare vor completa fişele fondurilor de vânătoare, în baza schiţelor, descrierii detaliate a limitelor şi a suprafeţelor fondurilor de vânătoare, aprobate prin prezentul ordin.

 (2) Fişele fondurilor de vânătoare se întocmesc în 3 exemplare şi se depun, până la data de 31 august 2002, la direcţia de specialitate din cadrul Ministerului Agriculturii, Alimentaţiei şi Pădurilor.

 Art. 3. - Tarifele anuale care trebuie plătite de gestionari pentru folosirea fondurilor de vânătoare se vor reactualiza, prin act adiţional la contract, în funcţie de suprafeţele fondurilor de vânătoare stabilite prin prezentul ordin, structurate pe categorii de folosinţă.

 Art. 4. - (1) Începând cu data intrării în vigoare a prezentului ordin Ordinul ministrului apelor, pădurilor şi protecţiei mediului nr. 460/1998 privind rearondarea fondului cinegetic al României, Ordinul ministrului agriculturii, alimentaţiei şi pădurilor nr. 378/2001 privind arondarea în fonduri de vânătoare a teritoriului Rezervaţiei Biosferei "Delta Dunării", precum şi orice alte dispoziţii contrare se abrogă.

 (2) De la aceeaşi dată raportările statistice cu privire la evaluarea efectivelor de vânat, stabilirea şi realizarea cotelor anuale de recoltă, paza şi ocrotirea vânatului sau orice alte activităţi privind vânatul şi vânătoarea se vor referi numai la fondurile de vânătoare rearondate prin prezentul ordin.

 Art. 5. - Direcţia de specialitate din cadrul Ministerului Agriculturii, Alimentaţiei şi Pădurilor, inspectoratele teritoriale de regim silvic şi cinegetic şi gestionarii fondurilor de vânătoare vor aplica prevederile prezentului ordin.

 Art. 6. - Anexele nr. 1-5 fac parte integrantă din prezentul ordin.

 Art. 7. - Prezentul ordin va intra în vigoare la data de 15 mai 2002.

 Art. 8. - (1) Prezentul ordin împreună cu anexa nr. 1 se vor publica în Monitorul Oficial al României, Partea I.

 (2) Anexa nr. 3 se va pune la dispoziţie celor interesaţi de către inspectoratele teritoriale de regim silvic şi cinegetic.

 (3) Anexele nr. 2 şi 4 se vor pune la dispoziţie, pentru consultare, celor interesaţi de către inspectoratele teritoriale de regim silvic şi cinegetic, iar anexa nr. 5 se va pune la dispoziţie celor interesaţi de către direcţia de specialitate din cadrul Ministerului Agriculturii, Alimentaţiei şi Pădurilor.

 Ministrul agriculturii, alimentaţiei şi pădurilor,

Ilie Sârbu

 Bucureşti, 30 aprilie 2002.

 Nr. 193.

 ANEXA Nr. 1

CENTRALIZATORUL

fondurilor de vânătoare constituite la nivel de ţară

───────────────────────────────────────────────────────Nr. Numărul fondurilor Suprafaţa totală

crt. Judeţul de vânătoare (ha)

───────────────────────────────────────────────────────

 0 1 2 3

─────────────────────────────────────────────────────── 1. Alba 54 587.273

 2. Arad 74 743.114

 3. Argeş 51 641.933

 4. Bacău 57 611.341

 5. Bihor 69 700.552

 6. Bistriţa-Năsăud 39 496.887

 7. Botoşani 49 449.166

 8. Brăila 50 462.955

 9. Braşov 43 509.932

10. Buzău 58 573.683

11. Caraş-Severin 76 827.445

12. Călăraşi 49 483.725

13. Cluj 56 599.407

14. Constanţa 56 658.344

15. Covasna 34 370.466

16. Dâmboviţa 41 368.559

17. Dolj 77 693.149

18. Galaţi 44 418.312

19. Giurgiu 43 327.431

20. Gorj 44 497.245

21. Harghita 45 593.944

22. Hunedoara 70 676.446

23. Ialomiţa 44 424.427

24. Iaşi 55 518.874

25. Ilfov 21 157.752

26. Maramureş 54 585.743

27. Mehedinţi 40 481.719

28. Mureş 63 639.808

29. Neamţ 51 535.986

30. Olt 57 492.073

31. Prahova 43 411.204

32. Satu Mare 49 397.891

33. Sălaj 33 354.125

34. Sibiu 45 521.777

35. Suceava 71 786.206

36. Teleorman 62 563.094

37. Timiş 86 827.268

38. Tulcea 54 598.701

39. Vâlcea 47 529.265

40. Vaslui 49 477.655

41. Vrancea 44 454.340

───────────────────────────────────────────────────────

 TOTAL: 2.147 22.049.220

───────────────────────────────────────────────────────